**ОБЩИНА ХАЙРЕДИН**

3357 с.Хайредин, обл.Враца, ул. „Георги Димитров” № 135

тел./факс 09 166 / 22 – 09 e-mail: hayredin\_ob@mail.bg [www.hayredin.net](http://www.hayredin.net)

**СЪОБЩЕНИЕ:**

Публикувано на 04.11.2024 г.

 **Изработен е: Проект за изменение на Наредба №12 за определяне на размера на местните данъци на територията на Община Хайредин.**Приета с Решение №39/29.02.2008 г.и последно изменена с Решение №17/22.01.2021г. на Общински съвет с.Хайредин.

 На основание чл.26, ал.3 и ал.4,изр. Първо от Закона за нормативните актове и във връзка с чл.77 от АПК и чл.28 от ЗНА, можете в 30 дневен срок от публикуването на настоящото съобщение да депозирате писмени предложения,мнения и препоръки по представения проект за изменение на Наредба №12 за определяне размера на местните данъци на територията на Община Хайредин в сградата на Общината на адрес:с.Хайредин ул.“Георги Димитров“№135, в рамките на работното време от 8.00 до 17.00 часа, както и на електронен адрес:hayredin\_ob@mail.bg.

**МОТИВИ**

**КЪМ ПРОЕКТА за изменение на Наредба №12 за определяне размера на местните данъци на територията на община Хайредин**

 **1.Причините, които налагат приемането:**

Съгласно чл.2 от ЗМДТ, Общинският съвет определя с наредба размера на данъците по ал. 1 при условията, по реда и в границите, определени със същия закон.

Съгласно чл.22 от ЗМДТ, законодателят е вменил изцяло в правомощията на Общинските съвети да определят размера на дължимия данък върху недвижимите имоти, в размер между 0,1 до 4,5 на хиляда върху данъчната оценка на имотите.

Основните текстове от Наредбата, които предлагаме да бъдат променени са;

- чл.44.ал1,за определяне на данък МПС

 Общинският съвет предлага да се увеличи размерът на ставката за определяне на данък МПС в частта според мощността на двигателя на МПС-то.

 Ставките на данък МПС са:

а) до 55 kW включително – 0,39 лв. за 1 kW;/предложение – **0,45лв**./

б) над 55 kW до 74 kW включително – 0,62 лв. за 1 kW;/предложение-**0,71лв**/

 в) над 74 kW до 110 kW включително – 1,27 лв. за 1 kW; /предложение-**1,46лв**./

 г) над 110 kW до 150 kW включително – 1,41 лв. за 1 kW;/предложение-**1,62лв**./

д) над 150 kW до 245 kW включително –1,84 лв. за 1 kW;/предложение-**2,12лв**./

е) над 245 kW – 2,42 лв. за 1kW;/предложение-**2,78 лв**./

 Основните ни мотиви за исканото увеличение са свързани с необходимостта от допълнителни финансови средства, за покриване на увеличените, значително разходни отговорности на Общината. Разходите във всички сфери се завишиха многократно.Като основни примери могат да бъдат посочени:повишени разходи за електроенергия, вода, горива за отопление и МПС, повишени разходи за издръжка на персонала зает в местните дейности.

 Ако приходоизточниците останат без изменение в новата бюджетна година,ще има недостиг на разходите за издръжка, което ще доведе до ограничаване на нормално изпълнение на местните дейности.

 Населението очаква нормално функциониране на общинските служби, пряко насочени към местни дейности, в т.ч. ремонти на улична и пътна мрежа, поддръжка на социални и комунални дейности и др.

 2.**Целите, които се поставят:**

 Основната цел, която се поставя с приемането на изменението в Наредбата съвпада с причината- осигуряване на допълнителен финансов ресурс от местни приходи, което ще способства за подобряване платежоспособността на Общината и нормалното предоставяне на публични услуги на гражданите.

 3.**Финансовите и други средства, необходими за прилагането на новата уредба:**

 За прилагането на изменение на Наредба №12 за определяне размера на местните данъци на територията на община Хайредин не са необходими допълнителни финансови средства от бюджета на община Хайредин, респективно измененията на Наредбата не биха довели до увеличаване на разходите в засегнатата сфера на администриране на местните данъци.

 4.**Очакваните резултати от прилагането, включително финансовите, ако има такива:**

Повишаване приходите в общинския бюджет, вследствие на което откриване на по-широки възможности за развитие на инфраструктурата и участието в европейски програми.

 5.**Анализ за съответствие с правото на Европейския съюз:**

Разпоредбите на настоящото изменение на Наредба №12 за определяне на местните данъци на територията на Община Хайредин са съобразени с действащото законодателство, както и с приложимото първично и вторично право на ЕС и не противоречат на релевантни императивни разпоредби.

 Предвид изложените мотиви, предлагам Общински съвет село Хайредин да приеме следното

 **ПРОЕКТ!**

**РЕШЕНИЕ:**

Общински съвет с.Хайредин, на основание чл.21, ал.2 от Закона за местното самоуправление и местната администрация, във връзка с чл.1, ал.2 от Закона за местни данъци и такси приема следното изменение в Наредба №12 за определяне размера на местните данъци на територията на община Хайредин:

 §1.В чл.44,ал.1 т.1се изменя и придобива сл.съдържание:

 „Чл.44(1)1. имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила, по следната формула:

 ИмК = СkW x Кгп,

 където:

 СkW е частта от стойността на данъка в зависимост от мощността на двигателя, която се определя от мощността на двигателя и размера на данъка, определен от общинския съвет с наредбата по чл. 1, ал. 2 ЗМДТ в следните граници:

 а) до 55 kW включително – 0,45 лв. за 1 kW;

 б) над 55 kW до 74 kW включително – 0,71 лв. за 1 kW;

 в) над 74 kW до 110 kW включително – 1,46 лв. за 1 kW;

 г) над 110 kW до 150 kW включително – 1,62 лв. за 1 kW;

 д) над 150 kW до 245 kW включително –2,12 лв. за 1 kW;

 е) над 245 kW – 2,78 лв. за 1kW;

 §4.Изменението влиза в сила от 01.01.2025 година.

С уважение:

 /п/

ТОДОР АЛЕКСИЕВ

КМЕТ НА ОБЩИНА ХАЙРЕДИН